दरभंगा : मिथिला महोत्सव अगिला 13 आ 14 अप्रैल केँ होएत। इ निर्णय बीतल शनिकेँ मैथिली लोक संस्कृति मंचक बैसारमे लेल गेल। मैथिली पुत्र प्रदीपक अध्यक्षतामे भेल बैसारमे स्वागत समितिक गठन कएल गेल। सचिव उदय शंकर मिश्र समितिक सदस्यक नामक घोषणा केलनि। एकरा लेल संरक्षक महापौर गौड़ी पासवान, स्वागताध्यक्ष जयशंकर झा, उपाध्यक्ष राकेश नाथ झा आ हेमंत झा केँ बनाओल गेल अछि। स्मारिकाक प्रभार चंद्रेश आ कवि सम्मेलनक कार्यभार राम कुमार झा केँ देल गेल अछि। सांस्कृतिक प्रभारी वासुकीनाथ झा आ गोष्ठीक प्रभार हेमचन्द्र राय केँ भेटल अछि। 